ประกาศกระทรวงการคลังประกาศกระทรวงการคลังเรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย เพื่อประโยชน์แก่การเศรษฐกิจของประเทศ และเพื่อปฏิบัติตามข้อผูกพันตามความตกลงการค้าเสรีไทย-ออสเตรเลีย(Thailand-Australia Free Trade Agreement) ที่เป็นประโยชน์แก่การเศรษฐกิจของประเทศอาศัยอำนาจตามความในมาตรา ๑๒ แห่งพระราชกำหนดพิกัดอัตราศุลกากร พ.ศ. ๒๕๓๐ และมาตรา๑๔ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๑) พ.ศ. ๒๕๓๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่อง การยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลียลงวันที่ ๓๐ ธันวาคม พ.ศ. ๒๕๔๗ข้อ ๒ ให้ยกเว้นอากรและลดอัตราอากรสำหรับของในภาค๒ แห่งพระราชกำหนดพิกัดอัตราศุลกากร พ.ศ. ๒๕๓๐ ซึ่งแก้ไขเพิ่มเติมโดยพระราชกำหนดพิกัดอัตราศุลกากร(ฉบับที่ ๔) พ.ศ. ๒๕๔๙ ที่มีถิ่นกำเนิดจากออสเตรเลีย ตามบัญชีอัตราอากร ๑ บัญชีอัตราอากร๒ บัญชีอัตราอากร ๓ และบัญชีอัตราอากร ๔ ท้ายประกาศนี้ข้อ ๓ การยกเว้นอากรและลดอัตราอากรตามข้อ ๒ ให้เป็นไปตามหลักเกณฑ์และเงื่อนไขดังต่อไปนี้(๑) ของตามบัญชีอัตราอากร ๑ และของตามบัญชีอัตราอากร๒(ก) ของตามพิกัดประเภทย่อย ๗๔๐๓.๑๑.๐๐ หากอัตราอากรตามบัญชีอัตราอากร๑ สูงกว่าอัตราอากรที่เรียกเก็บภายใต้ข้อผูกพันในการให้สิทธิประโยชน์ด้านอากรตามความตกลงว่าด้วยการใช้มาตรการกำหนดอัตราอากรร่วมเพื่อจัดตั้งเขตการค้าเสรีอาเซียนให้ยกเว้นหรือลดลงเหลือเท่ากับอัตราอากรที่เรียกเก็บภายใต้ข้อผูกพันดังกล่าว(ข) ผู้นำของเข้าต้องแสดงหนังสือรับรองถิ่นกำเนิดสินค้าที่ออกตามกฎว่าด้วยถิ่นกำเนิดสินค้าตามความตกลงการค้าเสรีไทย-ออสเตรเลีย(ค) ผู้นำของเข้าต้องปฏิบัติตามระเบียบพิธีการที่กรมศุลกากรกำหนด(๒) ของตามบัญชีอัตราอากร ๓(ก) ของที่มีหนังสือรับรองแสดงการได้รับสิทธิชำระภาษีตามความตกลงการค้าเสรีไทย-ออสเตรเลียสำหรับภาษีในโควตาที่ออกโดยกรมการค้าต่างประเทศหรือหน่วยงานที่ได้รับมอบหมาย ให้ยกเว้นและลดอัตราอากรตามบัญชีอัตราอากร๓ หากอัตราอากรตามบัญชีอัตราอากร ๓สูงกว่าอัตราอากรในโควตาที่เรียกเก็บตามข้อผูกพันภายใต้ความตกลงองค์การการค้าโลกให้ยกเว้นหรือลดลงเหลือเท่ากับอัตราอากรในโควตาที่เรียกเก็บตามข้อผูกพันดังกล่าว(ข) ของที่มีหนังสือรับรองแสดงการได้รับสิทธิชำระภาษีตามความตกลงการค้าเสรีไทย-ออสเตรเลียสำหรับภาษีนอกโควตาที่ออกโดยกรมการค้าต่างประเทศหรือหน่วยงานที่ได้รับมอบหมาย ให้ลดอัตราอากรลงเหลือร้อยละเก้าสิบของอัตราอากรนอกโควตาที่เรียกเก็บตามข้อผูกพันภายใต้ความตกลงองค์การการค้าโลก(ค) ผู้นำของเข้าต้องแสดงหนังสือรับรองถิ่นกำเนิดสินค้าที่ออกตามกฎว่าด้วยถิ่นกำเนิดสินค้าตามความตกลงการค้าเสรีไทย-ออสเตรเลีย(ง) ผู้นำของเข้าต้องปฏิบัติตามระเบียบพิธีการที่กรมศุลกากรกำหนด(๓) ของตามบัญชีอัตราอากร ๔(ก) ในแต่ละปี ของที่ได้รับยกเว้นอากรและลดอัตราอากรต้องมีปริมาณการนำเข้ารวมกันไม่เกินบัญชีปริมาณการนำเข้าท้ายประกาศนี้(ข) ปริมาณการนำเข้าตามที่กำหนดในบัญชีปริมาณการนำเข้าท้ายประกาศนี้ให้รวมถึงการนำของเข้าจากออสเตรเลียทั้งหมด เว้นแต่ของที่เสียอากรตามอัตราปกติหรืออัตราที่เรียกเก็บตามข้อผูกพันภายใต้ความตกลงองค์การการค้าโลกและมิได้ขอใช้สิทธิการคืนอากร(ค) หากผู้นำของเข้าสามารถพิสูจน์ได้ว่าของที่นำเข้าได้ส่งออกจากออสเตรเลียมายังราชอาณาจักรไทยก่อนหรือในวันที่มีการนำเข้าครบตามจำนวนที่กำหนดไว้สำหรับปีปฏิทินใดให้เสียอากรตามบัญชีอัตราอากร๔ ในปีปฏิทินนั้น โดยให้ถือว่าของที่เกินปริมาณดังกล่าวเป็นการใช้ปริมาณการนำเข้าของของนั้นในปีถัดไป(ง) ของที่นำเข้าเกินกว่าปริมาณตามที่กำหนดในบัญชีปริมาณการนำเข้าท้ายประกาศนี้ให้เสียอากรในอัตราฐานตามบัญชีอัตราอากร ๔ หรืออัตราปกติ แล้วแต่อัตราใดจะต่ำกว่า(จ) ผู้นำของเข้าต้องแสดงหนังสือรับรองถิ่นกำเนิดสินค้าที่ออกตามกฎว่าด้วยถิ่นกำเนิดสินค้าตามความตกลงการค้าเสรีไทย-ออสเตรเลีย(ฉ) ผู้นำของเข้าต้องปฏิบัติตามระเบียบพิธีการที่กรมศุลกากรกำหนดข้อ ๔ ในกรณีที่มีประกาศกระทรวงการคลังที่ออกตามความในมาตรา๑๒ แห่งพระราชกำหนดพิกัดอัตราศุลกากร พ.ศ. ๒๕๓๐ ให้เรียกเก็บอากรพิเศษเพิ่มขึ้นสำหรับของใดหากของนั้นได้รับยกเว้นอากรหรือลดอัตราอากรตามข้อ ๒ มิให้เรียกเก็บอากรพิเศษเพิ่มขึ้นสำหรับของดังกล่าวข้อ ๕[๑]ประกาศนี้ ให้ใช้บังคับตั้งแต่วันที่๑ มกราคม พ.ศ. ๒๕๕๐ เป็นต้นไปประกาศณ วันที่ ๓๑ ธันวาคม พ.ศ. ๒๕๔๙ปรีดิยาธรเทวกุลรัฐมนตรีว่าการกระทรวงการคลัง[เอกสารแนบท้าย]๑.บัญชีอัตราอากร 1 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย๒.บัญชีอัตราอากร 2 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย๓.บัญชีอัตราอากร 3 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย๔.บัญชีอัตราอากร 4 ท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย๕.บัญชีปริมาณการนำเข้าท้ายประกาศกระทรวงการคลัง เรื่องการยกเว้นอากรและลดอัตราอากรศุลกากรสำหรับของที่มีถิ่นกำเนิดจากออสเตรเลีย(ดูข้อมูลจากภาพกฎหมาย)วัชศักดิ์/ผู้จัดทำ๑๘มกราคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑ ง (เล่มที่ ๕)/หน้า ๘/๕ มกราคม๒๕๕๐